ඒ අනුව, සුවය ලැබූ මුළු ආසාදිතයන් සංඛ්‍යාව 346,767ක් දක්වා ඉහළ ගිය බවයි වසංගත රෝග විද්‍යා අංශය සඳහන් කළේ.පසුගියදා මතුගම - යටදොළ ප්‍රදේශයේ දී නීති විරෝධී මත්පැන් ළඟ තබා ගැනීම මත අත්අඩංගුවට ගෙන පොලිසිය රැගෙන එමින් සිටිය දී මිය ගිය බව කියන 40 හැවිරිදි සැකකරු කොරෝනා ආසාදනය වීමත් සමඟ ඇති වූ සංකූලතාවක් හේතුවෙන් මිය ගොස් ඇති බව අනාවරණය වී තිබෙනවා.ඒ මෘත ශරීරයට සිදු කළ කොරෝනා පරීක්ෂණවල වාර්තා නිකුත් වීමත් සමඟයි.මේ අතර, දිවයිනේ සියලු ම ආර්ථික මධ්‍යස්ථානය අදත් විවෘත කර තබන ලෙසයි කෘෂිකර්ම අමාත්‍යාංශය දැනුම් දුන්නේ.එසේම, කොළඹ දිස්ත්‍රික්කයේ ආර්ථික මධ්‍යස්ථාන ලබන සෙනසුරාදා සහ ඉරිදා දින ද විවෘත ව තැබෙන බව දිස්ත්‍රික් ලේකම් ප්‍රදිප් යසරත්න කියා සිටියා.කොරෝනා ප්‍රතිශක්තීකරණ එන්නත් ලබා දීමේ වැඩසටහන් අද දිනයේදී ද ක්‍රියාවට නැංවෙනවා.වයස අවුරුදු 60ට වැඩි සියලු ජනතාව එන්නත් කිරීමේ වැඩසටහන යටතේ අවුරුදු 60ට වැඩි සියලු පූජ්‍ය පක්ෂය ද එන්නත් කෙරෙනවා.ඒ අනුව එන්නත් මෙතෙක් ලබා ගෙන නොමැති ස්වාමීන් වහන්සේ, සිල්මෑණිවරුන් මෙන්ම හින්දු, මුස්ලිම් හා කතෝලික පූජ්‍ය ප්‍රසාදීන් වහන්සේ වෙත බුද්ධ ශාසන, ආගමික හා සංස්කෘතික අමාත්‍යාංශය දැනුම් දෙන්නේ, තම ප්‍රදේශයේ ග්‍රාම නිලධාරීවරුන් හරහා ප්‍රාදේශීය ලේකම් කාර්යාලය දැනුවත් කරන ලෙසට යි.